Carcaixent prepara les seues Falles amb una reunió de coordinació prèvia
20 de Febrero de 2024

Carcaixent

L’Ajuntament de Carcaixent ha acollit aquest matí la reunió de coordinació prèvia a la celebració de les Falles 2024 per a organitzar el dispositiu del consistori i les forces de seguretat de cara a la celebració de la festa.

En la trobada han participat l’alcaldessa de Carcaixent, Carolina Almiñana; la regidora de Falles, Mª Amparo Esplugues, el regidor de Serveis Públics, Fernando Sanchis, així com representants de Policia Local, Protecció Civil, l'empresa municipal Procarsa, personal tècnic de l'Ajuntament, i el president i vicepresident de Junta Local Fallera de Carcaixent.

L’alcaldessa, Carolina Almiñana, espera “que aquestes Falles es desenvolupen amb tota normalitat i sense incidents. Hi ha moltes ganes de falles entre la població i animem a totes i tots a gaudir de la festa i fer-ho amb responsabilitat”.

En la reunió, celebrada en un clima de cooperació, s’han detallat les normatives a seguir en quant a horaris, ús de pirotècnia, talls de carrers, plantaes dels monuments i muntatge de les carpes. També sobre assumptes de neteja i horaris dels actes oficials i les revetlles.

En matèria de seguretat, hi haurà presència policial, així com reforç i suport de Protecció Civil, durant els actes centrals de les Falles, com ara entrega de premis o cremà.